CELEX: 32004R2166
Language: sk
Date: 2004-12-17 00:00:00
Title: Nariadenie Komisie (ES) č. 2166/2004 zo 17. decembra 2004 o otvorení colných kvót na rok 2005, ktoré sa uplatňujú na dovoz niektorých spracovaných poľnohospodárskych výrobkov s pôvodom vo Švajčiarsku do Európskeho spoločenstva

18.12.2004   
            
            
               SK
            
            
               Úradný vestník Európskej únie
            
            
               L 371/6
            
         
      NARIADENIE KOMISIE (ES) č. 2166/2004
   zo 17. decembra 2004
   o otvorení colných kvót na rok 2005, ktoré sa uplatňujú na dovoz niektorých spracovaných poľnohospodárskych výrobkov s pôvodom vo Švajčiarsku do Európskeho spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,
   so zreteľom na rozhodnutie Rady 2000/239/ES z 13. marca 2000, ktoré sa týka uzatvorenia Dohody vo forme výmeny listov medzi Európskym spoločenstvom na jednej strane a Švajčiarskou konfederáciou na druhej strane o Protokole 2 k Dohode medzi Európskym hospodárskym spoločenstvom a Švajčiarskou konfederáciou (2), a najmä na jeho článok 2,
   keďže:
   
               (1)
            
            
               Ročné colné kvóty na niektoré spracované poľnohospodárske výrobky určené v Dohode vo forme výmeny listov medzi Európskym spoločenstvom na jednej strane a Švajčiarskou konfederáciou na druhej strane o Protokole 2 k Dohode medzi Európskym hospodárskym spoločenstvom a Švajčiarskou konfederáciou (3), ďalej len ako „dohoda“, by sa na rok 2005 mali otvoriť.
            
         
               (2)
            
            
               Ročná kvóta na tovar zaradený pod kódy KN 2202 10 00 a ex 2202 90 10, ktoré sa určujú v dohode, sa vyčerpala. V súlade s dohodou by sa preto mala na rok 2005 zvýšiť o 10 %.
            
         
               (3)
            
            
               Nariadenie Komisie (EHS) č. 2454/93 z 2. júla 1993 zavádzajúce ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva (4) stanovuje pravidlá riadenia colných kvót. Je vhodné stanoviť, že colné kvóty, ktoré sa otvárajú týmto nariadením, sa majú riadiť v súlade s týmito pravidlami.
            
         
               (4)
            
            
               Opatrenia ustanovené v tomto nariadení sú v súlade so stanoviskom riadiaceho výboru pre horizontálne otázky o obchode so spracovanými poľnohospodárskymi výrobkami, ktoré sa neuvádzajú v prílohe I k zmluve,
            
         PRIJALA TOTO NARIADENIE:
   Článok 1
   Colné kvóty na dovoz spracovaných poľnohospodárskych výrobkov s pôvodom vo Švajčiarsku do Spoločenstva, ktoré sa uvádzajú v prílohe, sa otvárajú s oslobodením od cla od 1. januára do 31. decembra 2005.
   Na dovoz tovaru uvedeného v tabuľke 2 v prílohe, ktorý prekračuje kvótu na oslobodenie od cla, sa uplatňuje clo 9,1 %.
   Článok 2
   Colné kvóty Spoločenstva uvedené v článku 1 riadi Komisia v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2004
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Ú. v. ES L 76, 25.3.2000, s. 11.
   
      (3)  Ú. v. ES L 76, 25.3.2000, s. 12.
   
      (4)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. ES L 341, 31.12.2003, s. 1).
   
      PRÍLOHA
      Tabuľka 1
      
                  Poradové číslo
               
               
                  Kód KN
               
               
                  Popis
               
               
                  Množstvá na rok 2005
                  (čistá hmotnosť)
               
               
                  Uplatniteľná colná sadzba
               
            
                  09.0911
               
               
                  1302 20 10
               
               
                  Pektínové látky, pektináty a pektáty: v suchom stave
               
               
                  733 ton
               
               
                  Oslobodené
               
            
                  09.0912
               
               
                  2101 11 11
               
               
                  Výťažky, esencie a koncentráty s obsahom kávovej sušiny v hmotnosti 95 % alebo väčším
               
               
                  2 263 ton
               
               
                  Oslobodené
               
            
                  09.0913
               
               
                  2101 20 20
               
               
                  Extrakty, esencie a koncentráty z čaju alebo z maté
               
               
                  159 ton
               
               
                  Oslobodené
               
            
                  09.0914
               
               
                  2106 90 92
               
               
                  Potravinové prípravky/ostatné so žiadnym obsahom mliečnych tukov, sacharózy, izoglukózy, glukózy alebo škrobu alebo s obsahom menej ako 1,5 % mliečneho tuku, 5 % sacharózy alebo izoglukózy, 5 % glukózy alebo škrobu v hmotnosti
               
               
                  1 309 ton (1)
                  
               
               
                  Oslobodené
               
            
         
      Tabuľka 2
      
                  Poradové číslo
               
               
                  Kód KN
               
               
                  Popis
               
               
                  Objem na rok 2005
               
               
                  Colná sadzba uplatniteľná v rámci kvóty
               
               
                  Colná sadzba uplatniteľná mimo kvóty
               
            
                  09.0916
               
               
                  2202 10 00
               
               
                  Vody, vrátane minerálnych vôd a sódových vôd s obsahom pridaného cukru alebo iných sladidiel alebo ochucujúcich látok
               
               
                  120 788 250 litrov
               
               
                  Oslobodené
               
               
                  9,1 %
               
            
                  ex 2202 90 10 (kód Taric 10)
               
               
                  Iné nealkoholické nápoje s obsahom cukru
               
            
         (1)  Pozri nariadenie Rady (ES) č. …/2004, ktorým sa ustanovujú niektoré koncesie pre Švajčiarsku konfederáciu vo forme colných kvót Spoločenstva na niektoré spracované poľnohospodárske výrobky. V dôsledku pristúpenia desiatich nových členských štátov sa k základnej kvóte roku 2004 pridáva 280 ton.